laion/Wikipedia-Exotic huggingface dataset:
חבורה מושלמת

בתורת החבורות, חבורה מושלמת היא חבורה G {\displaystyle G} השווה לתת-חבורת הקומוטטורים של עצמה, כלומר, G ′ = G {\displaystyle G'=G} . במילים אחרות, אלו הן החבורות שאין להן אף מנה אבלית לא טריוויאלית. לדוגמה, כל חבורה פשוטה לא אבלית היא מושלמת. מאידך, יש חבורות מושלמות שאינן פשוטות, כמו SL 2 ⁡ ( F 5 ) {\displaystyle \operatorname {SL} _{2}(\mathbb {F} _{5})} . כל מנה של חבורה מושלמת היא מושלמת. הרחבה מרכזית של חבורה G {\displaystyle G} היא חבורה G ^ {\displaystyle {\hat {G}}} עם אפימורפיזם G ^ → G {\displaystyle {\hat {G}}\rightarrow G} שהגרעין שלו מוכל במרכז של G ^ {\displaystyle {\hat {G}}} . הרחבה מהצורה G ^ = G × A {\displaystyle {\hat {G}}=G\times A} (עם ההטלה על הרכיב הראשון), כאשר A {\displaystyle A} אבלית, היא טריוויאלית. הרחבה מרכזית U → G {\displaystyle U\rightarrow G} היא אוניברסלית אם היא מתפצלת דרך כל הרחבה מרכזית אחרת באופן יחיד, כלומר: לכל הרחבה מרכזית G ^ → G {\displaystyle {\hat {G}}\rightarrow G} יש הומומורפיזם U → G ^ {\displaystyle U\rightarrow {\hat {G}}} ההופך את הדיאגרמה המתאימה לקומוטטיבית; במובן מסוים, הרחבה אוניברסלית היא הרחבה גדולה ביותר, למעט תוספות טריוויאליות שכביכול אינן רלוונטיות (את ההרחבות המרכזיות האוניברסליות התחיל ללמוד ישי שור ב-1904). מתברר שלחבורה יש הרחבה מרכזית אוניברסלית אם ורק אם היא מושלמת. יתרה מזו, הרחבה מרכזית U {\displaystyle U} של G {\displaystyle G} היא אוניברסלית אם ורק אם U {\displaystyle U} מושלמת בעצמה, ואין לה הרחבות מרכזיות לא טריוויאליות. את ההרחבה המרכזית האוניברסלית של חבורה מושלמת אפשר לחשב באופן ישיר, מן ההצגה שלה באמצעות יוצרים ויחסים: אם G = F / R {\displaystyle G=F/R} כאשר F {\displaystyle F} חבורה חופשית ו- R {\displaystyle R} חבורת היחסים, אז ההרחבה המרכזית האוניברסלית היא [ F , F ] / [ F , R ] {\displaystyle [F,F]/[F,R]} (ההטלה [ F , F ] / [ F , R ] → F / R {\displaystyle [F,F]/[F,R]\rightarrow F/R} היא על משום ש- F ′ R = F {\displaystyle F'R=F} , שהרי F / R {\displaystyle \,F/R} מושלמת). הגרעין של ההטלה הזו הוא ( R ∩ [ F , F ] ) / [ R , F ] {\displaystyle (R\cap [F,F])/[R,F]} - כופל שור של G {\displaystyle G} . הכופל אינו תלוי בהצגה, משום שהוא איזומורפי לחבורת ההומולוגיה השנייה H 2 ⁡ ( G , Z ) {\displaystyle \operatorname {H} _{2}(G,\mathbb {Z} )} . בין הדוגמאות החשובות לבניה הזו נמצא הפונקטור K 2 {\displaystyle K_{2}} : לכל חוג R {\displaystyle R} , חבורת המטריצות האלמנטריות E ( R ) {\displaystyle E(R)} היא מושלמת, וההרחבה האוניברסלית שלה היא חבורת סטיינברג של החוג, St ⁡ ( R ) {\displaystyle \operatorname {St} (R)} . הגרעין של ההטלה מן החבורה השנייה אל הראשונה הוא K 2 ⁡ ( R ) {\displaystyle \operatorname {K} _{2}(R)} . חבורה מושלמת, באתר MathWorld (באנגלית)
ז'ואאו ברנארדו ויאיירה

ז'ואאו ברנארדו ויאיירה (João Bernardo Vieira; ‏27 באפריל 1939, ביסאו - 2 במרץ 2009, ביסאו) היה נשיא גינאה ביסאו בין השנים 1984–1999 ו-2005–2009. ויאיירה היה מדינאי בכיר ותיק במדינה ושלט בה שנים רבות עד 1999. ב-2005 נבחר שוב לכהן כנשיא המדינה, אך ב-2 במרץ 2009 נורה למוות על ידי חיילים מורדים במדינה, ככל הנראה בגלל חיסולו יום קודם לכן של הרמטכ"ל בטיסטה טגמה נה וואי, אשר רצה לערוך הפיכה צבאית במדינה. מדיה וקבצים בנושא ז'ואאו ברנארדו ויאיירה בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קראטון

קראטון הוא החלק הקדום והבסיסי ביותר של יבשות המכיל סלעי יסוד וסלעים מותמרים שנוצרו בפרקמבריון. הקראטון הוא ליבת היבשה, הגרעין שסביבו נבנתה היבשה. מקורו ברכסי הרים מזמן הפרקמבריון. לאחר תקופת הפרקמבריון לא התרחשו בתחום הקראטון תהליכי קימוט ופעילות מגמטית. במרבית הקראטונים חלו סחיפה וגידוע שהפכו אותם לאזור מישורי ונמוך יחסית. מישור זה נקרא מישור גידוע ובמשך הזמן מישור הגידוע מורבד בשכבות של סלעי משקע, עד ליצירת משטח יבשתי. במקרים מסוימים נחשפים מחדש הסלעים המותמרים והמגמטיים מזמן הפרקמבריון עקב תהליכי סחיפה המסירים את שכבות סלעי המשקע. חלק זה של הקראטון החשוף על פני השטח נקרא שילד, לדוגמה, השילד הערבו-נובי. המונח קראטון מציין חלקים בקרום כדור הארץ שהם יציבים מבחינה טקטונית ומבדיל בינם לבין החלקים היציבים פחות, בהם מתרחשות עדיין אורוגנזה – בניית רכסי הרים – וגעשיות. מונח זה נטבע בגרמניה בשנות העשרים של המאה ה-20, כשקרטוגן מתואר כניגוד לאורוגנזה. ישנם שלשה סוגים של קראטונים: ארכון – קראטון מתקופת הארכאיקון. פרוטון – קראטון שנוצר בחלקו הראשון של הפרוטרוזואיקון, לפני יותר מ-1.6 מיליארד שנים. טקטון – קראטון שנוצר בחלקו השני של הפרוטרוזואיקון, לפני יותר מ-800 מיליון שנה. שילד משטח יבשתי שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9 קראטון, באתר אנציקלופדיה בריטניקה (באנגלית) גלי סגל, ‏פספסו ב-700 מיליון שנה: מחקר חשף מתי התגלו היבשות הראשונות בכדור הארץ, באתר מעריב אונליין, 10 בנובמבר 2021 (קישור למחקר) ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
מאירי

האם התכוונתם ל... גדעון מאירי – איש צבא ישראלי גלעד מאירי – משורר ישראלי דליה מאירי – פסלת ישראלית יהושוע מאירי – עיתונאי ישראלי יואב מאירי – שחיין ישראלי יובל מאירי – מפיק מוזיקלי ישראלי המוכר בשם הבמה שלו, ראו מאיור (מוזיקאי) יורם מאירי (יהורם מאירי) – חקלאי וראש מועצת ראש פינה יצחק מאירי – סגן אלוף ביחידה 8200, חתן פרס ביטחון ישראל לשנת 1961 נחמיה מאירי – מבכירי המוסד למודיעין ולתפקידים מיוחדים נעם מאירי – שחקן ובמאי תיאטרון עופר מאירי – מוזיקאי ישראלי ענת מאירי – אתלטית ישראלית רמי מאירי – אמן ישראלי המתמחה בציורי קיר המאירי (פירושונים) מאיר (פירושונים)
איירבוס A321

איירבוס A321 הוא מטוס ממשפחת איירבוס A320, הכוללת מטוסים צרי גוף המיועדים לטיסות נוסעים בטווח קצר עד בינוני. יצרנית המטוסים היא חברת איירבוס האירופאית. המטוס נכנס לשירות בשנת 1994 – תחילה לצי חברת לופטהנזה הגרמנית – כ-6 שנים לאחר השקתו של איירבוס A320 המקורי. טייסי A321 מורשים להטיס כל מטוס ממשפחת ה-A320. דגם איירבוס A321 נגזר ממטוס איירבוס A320 המקורי. יש המכנים אותו 'איירבוס A320 המתוח', 'A320-500' או 'A325'. איירבוס A321 הוא מטוס בעל גוף צר עם כני נסע נשלפים בתצורה משולשת. הוא ומופעל על ידי שני מנועי טורבו־מניפה מותקנים מתחת לכנפיים. זהו מטוס חד-כנפי עם כנף שלוחה בהתקנה נמוכה עם יחידת זנב קונבנציונלית בעלת מייצב כיוון בודד. שני ספקים מספקים מנועים עבור ה- A321: חברת CFM International, שמספקת מנועי CFM56, ו-International Aero Engines, שמספקת מנוע V2500. גרסה זו שונה מ- A320 בגוף המטוס שלה, הרחב ב-6.9 מטרים, כמו גם בכושר התובלה הגדול יותר. בנוסף, יש לה יותר דלתות יציאה, מה שמאפשר פינוי מהיר יותר. תא הנוסעים של מטוסי ה-A321 מאפשר הובלה של בין 185 עם מחלקת עסקים ל-220 איש עם מחלקת תיירים בלבד. מדיה וקבצים בנושא איירבוס A321 בוויקישיתוף Airbus A321-200, ARTHEAU aviation
הלשכה להגנת החוקה (לטביה)

הלשכה להגנת החוקה של לטביה (לטבית: Latvijas Republikas Satversmes Aizsardzības Birojs) הוא שירות הביטחון הלטבי האחראי לאכיפת החוק במדינה ואבטחת הסדר החוקתי. זהו הארגון העיקרי במדינה האחראי לחקירת אישים בכירים ומאבק בשחיתות הציבורית. שירות הביון הלטבי הוא שירות המודיעין והניתוח של לטביה שהוקם באפריל 2003 במסגרת הרפורמה המודיעינית שנחשבת לרפורמה הגדולה ביותר בקרב הרפובליקות הסובייטיות לשעבר. אתר האינטרנט הרשמי של הלשכה להגנת החוקה ערך זה הוא קצרמר בנושא לטביה ובנושא צבא. אתם מוזמנים לתרום לוויקיפדיה ולהרחיב אותו.
פיליפ שברייה

אור דייגי בן 17 ניצול שואה בעברו עסק בג׳ודו מקצועי שחקן כדורגל ונוכל ברמות הגבוהות. אור דייגי נוכל הטינדר#2 אור ילד חתיך ומושלם אור דייגי הילד המוכשר באדם הוא סוחף כריזמטי וחתיך!! אור ילד אהוב ומוערץ עלי ידי כל ארץ ישראל השלמה (כולל סיני). אור פתוח להצעות עסקאות והוא חתיך ומושך. Field Châteauvieux: Gourmet restaurant located Satigny. Peney coffee: Cafe restaurant located Peney-Dessous, 14/20 in the Gault-Millau Vallon Restaurant: Restaurant located Conches, 15/20 in the Gault-Millau Area grocery Châteauvieux: Grocery products for Field Choully: The site of Philippe Chevrier Catering SA, Domaine de Chateauvieux located Chouilly The boat Savoy Dinner Cruise on Lake Geneva. Steamboat of 1914 Restaurant Le Relais Chambésy in the village of the same name (GE) Philippe Chevrier, Jean Lamotte, Bertola, and Thomas Hensinger, Sweet Stories, Youth, 2004 (ISBN 978-2883534056) Philippe Chevrier, Jean Lamotte and Jean-Claude Tabernier, Delights of autumn and winter: Recipes Damien Coche and his teamÉditions Slatkine, 2009 (ISBN 978-2832103647) שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 119. האתר של מסעדת דומיין דה שאטווייה ביוגרפיה של פיליפ שברייה, באתר restaurant-ranking.com מסעדת דומיין דה שאטווייה באתר dininginfrance
די-ציאנו אצטילן

די-ציאנו אצטילן (Dicyanoacetylene) הוא תרכובת של פחמן וחנקן בעל הנוסחה הכימית C4N2 . למולקולת החומר מבנה קווי מהצורה N≡C-C≡C-C≡N אשר לעיתים נכתבת גם כקיצור NC4N . בטמפרטורת החדר מופיע די-ציאנו אצטילן כנוזל צלול. מכיוון שהחומר פעיל מאוד ומתאפיין בתכולת רמה גבוהה במיוחד של אנרגיה ליצירתו, הוא יכול להתפוצץ ליצירת אבקת פחמן וחנקן גזי. די-ציאנו אצטילן בוער בנוכחות חמצן בלהבה כחולה-לבנה בטמפרטורה של C° 4990. טמפרטורה זו היא טמפרטורת הלהבה הגבוהה ביותר מבין כל החומרים הכימיים. בנוכחות אוזון ובלחץ של 40 בר ניתן להגיע אף לטמפרטורת להבה של C° 6000. החומר מיוצר על ידי הזרמת חנקן גזי על פני שכבת גרפיט בטמפרטורה של C° 2400 - °C 2700. בגלל הקבוצות הציאנידיות שלו, משמש די-ציאנו אצטילן כראגנט (מגיב) ביצירת תגובות בכימיה אורגנית בעיקר בתגובת דילס-אלדר (Diels-Alder reaction). בתהליך זה הוא מוסיף גם את התרכובת הארומטית דורן. בחומר נעשה שימוש גם כתוסף דלק וביצור חומרי נפץ. די-ציאנו אצטילן מוצק התגלה באטמוספירה של טיטאן באמצעות ספקטרוסקופיה של תת-אדום. ריכוז החומר באטמוספירה משתנה בהתאם לעונות השנה באופן מחזורי, ומאפשר ביצוע מחקרים מטאורולוגיים באטמוספירה של הירח. ישנן הערכות כי החומר נמצא גם בחלל הבין כוכבי אולם עד כה טרם נמצאו ההוכחות לכך. ציאנו אצטילן מדיה וקבצים בנושא די-ציאנו אצטילן בוויקישיתוף
עמית שמחון

עמית שמחון (נולד ב-22 באוקטובר 1989) הוא כדורסלן ישראלי המשחק בעמדת הסמול פורוורד בקבוצת הפועל חיפה ובנבחרת ישראל. גובהו 1.96 מטר. שמחון שיחק בצעירותו בהפועל גבעתיים, הפועל תל אביב ולאחר מכן עבר למחלקת הנוער של עירוני רמת גן. בעונת 2007/2008 עלה לקבוצה הבוגרת של המועדון. בעונתו השנייה 2008/2009, מאחר שלא קיבל דקות משחק רבות ברמת-גן, הוא עבר להפועל לב השרון ששיחקה בליגה הלאומית. בעונת 2009/2010 שיחק במכבי הוד השרון גם היא מהליגה הלאומית. בעונה זו נבחר לתגלית העונה, חמישיית העונה, השחקן הצעיר ומלך הסלים הישראלי בליגה הלאומית. את עונת 2010/2011 פתח שמחון בקבוצת הפועל ירושלים ששיחקה בליגת העל וביורוקאפ, אך במרץ 2011 הושאל לברק נתניה עד לתום העונה. לקראת עונת 2011/2012 חתם שמחון בעירוני אשקלון. שמחון לקח חלק בנבחרת האולימפית של ישראל והשתתף בטורניר האוניברסיאדה 2011. לקראת עונת 2012/2013 חתם עמית שמחון בהפועל גלבוע גליל. בעונת 2014/2015 חתם בהפועל אילת. היווה חלק מההעפלה ההיסטורית של הקבוצה לגמר הפלייאוף על חשבונה של מכבי תל אביב. בקיץ 2016 חתם במכבי חיפה. באותה שנה זומן לראשונה לנבחרת הבוגרת. לאחר שנה חזר להפועל אילת. ב-4 ביולי 2018 חתם לשנתיים, עם אופציה לשנה שלישית, בקבוצת הפועל חולון. ב-26 בדצמבר 2019 עזב את חולון וחתם עד לתום העונה בהפועל באר שבע. ב-2020 חתם לשלוש שנים בהפועל חיפה. בעונתו הראשונה בקבוצה, העמיד ממוצעים של 12.4 נק', 3.5 ריבאונדים, 1.8 אסיסיטים ו-1.6 חטיפות ב-30.6 דק' בעונה הסדירה, בסיום העונה הסדירה נפצע ולא שותף בפלייאוף. בעונתו השנייה בקבוצה העמיד ממוצעים של 12.2 נק', 2.6 ריבאונדים, 1.6 אסיסטים ו-1.5 חטיפות ב-28 דק' בעונה הסדירה, בשלב הפלייאוף העמיד 5 נק' ו-2.7 ריבאונדים. ב-9 במאי 2022 קבע שמחון שיא קריירה של 41 נקודות במשחק (וכן שיא קריירה של 9 שלשות, נמוך בשלשה אחת משיא כל הזמנים בישראל), בניצחון של הפועל חיפה במשחק חוץ מול מכבי תל אביב. בעונתו השלישית בקבוצה העמיד ממוצעים של 10.4 נק', 3 ריבאונדים ו-2.2 אס' ב-30.6 דק' למשחק ב-24 משחקים. שמחון נשוי. מדיה וקבצים בנושא עמית שמחון בוויקישיתוף פרופיל, באתר eurobasket פרופיל, באתר פיב"א עמית שמחון(הקישור אינו פעיל) באתר הפועל ירושלים פרופיל וסטטיסטיקות באתר ONE אריה ליבנת, "הצלחנו לנצח את מכבי תל אביב פעם אחת, והבנו שאפשר לעשות את זה שוב", באתר הארץ, 17 ביוני 2015 עירד צפריר, עמית שמחון: "יש לנו שחקן שהחתמנו ואפילו לא ראיתי אותו עדיין", באתר הארץ, 7 בינואר 2016 אריה ליבנת, הדבר היחיד שלא משתנה אצל עמית שמחון הוא ההתקדמות המתמדת, באתר הארץ, 28 באוקטובר 2016 ברק חקלאי, עמית שמחון: "אני בשיא ולא מעריכים אותי בנבחרת ישראל" | ריאיון, באתר ynet, 7 בדצמבר 2021 אור שקדי‏, הפועל חולון: עמית שמחון חתם לשנתיים, באתר וואלה, 4 ביולי 2018 ברק חקלאי, עמית שמחון חתם בהפועל באר שבע, באתר ynet, 26 בדצמבר 2019
אליפות רוסיה בכדוריד

אליפות רוסיה בכדוריד לגברים (ברוסית: Чемпионат России по гандболу среди мужчин) היא הליגה הבכירה בכדוריד ברוסיה שהוקמה ב-1992 ומנוהלת על ידי איגוד הכדוריד הרוסי. בליגה העליונה משחקות 12 קבוצות. ב-24 אליפויות (מ-27 שהתקיימו) זכתה קבוצת צסק"א מוסקבה על גלגוליה השונים. יש לציין שיו"ר איגוד הכדוריד הרוסי ומאמן נבחרת רוסיה היה גם מאמן קבוצה זו. בתקופת ברית המועצות האליפות נערכה משנת 1956 ועד לשנת 1991. מידע מאתר איגוד הכדוריד הרוסי הליגה הושבתה בעקבות התפרצות נגיף הקורונה ברוסיה ותוצאות האליפות הוכרזו על ידי ההתאחדות בהתאם למצב טבלת הליגה ערב ההשבתה במרץ 2020
Screaming For Vengeance

Screaming For Vengeance הוא האלבום השמיני של להקת ההבי מטאל מאנגליה ג'ודס פריסט. האלבום הגיע למקום ה-17 בבריטניה ומקום 17 ב"בילבורד 200 אלבומי פופ" ועשה את ג'ודס פריסט הרבה יותר פופולריים מכשהם היו לאחר ההוצאה לאור של אלבום British Steel. הוא זיכה את ג'ודס פריסט בתקליט זהב באוקטובר 1982 ופלינטום באפריל 1983. האלבום כולל את הלהיטים "You've Got Another Thing Coming" ו"Electric Eye". לאלבום גרסת רימסטרד שיצאה לאור במאי 2001. כל השירים נכתבו והולחנו על ידי רוב הלפורד, ק. ק. דאונינג וגלן טיפטון, אלא אם כן צוין אחרת.  רוב הלפורד - שירה ק. ק. דאונינג - גיטרות, שירת רקע גלן טיפטון - גיטרות, קלידים, שירת רקע אייאן היל - בס, שירת רקע דייב הולנד - תופים מידע על האלבום Screaming For Vengeance באתר MusicBrainz מידע על האלבום Screaming For Vengeance באתר AllMusic האלבום Screaming For Vengeance באתר Discogs האלבום Screaming For Vengeance באתר ספוטיפיי
פרדוקס קידוש החודש

פרדוקס קידוש החודש הוא פרדוקס לוגי הלכתי בנושא קידוש החודש. הפרדוקס מוזכר לראשונה בספר מנחת חינוך. מעשה בשני אנשים שבאו לסנהדרין ביום ל' באב והעידו שראו את מולד הלבנה. בהתאם לעדותם החליט בית הדין להכריז על אותו יום כיום א' באלול, אך לפני שהספיקו להכריז כך, הגיעו לבית הדין שני עדים אחרים לְהָזֵם את עדותם של העדים הראשונים או לפסלם. לשני העדים האחרונים ימלאו 13 שנים ביום א' באלול, ולפיכך ביום זה יהפכו לבני מצווה וכשירים לעדות. אם תתקבל עדות העדים הראשונים, התאריך יהיה א' באלול ויוכלו העדים האחרונים לפסול את הראשונים. אם תיפסל עדות העדים הראשונים, התאריך יהיה ל' באב ומשמעות הדבר תהיה שהעדים האחרונים פסולי עדות. אם נפסלו העדים האחרונים לעדות, הרי שיש לקבל את עדות הראשונים ולקבוע כי התאריך הוא א' באלול. לפיכך, העדים האחרונים כשרים לעדות ויכולים לפסול את העדים הראשונים, ויש להכריז כי התאריך הוא ל' באב. וכן הלאה וכן הלאה. תשובת המנחת חינוך עצמו היא שעדות העדים הראשונים מתקבלת. לשיטתו בשעת עדותם של העדים הראשונים, בטרם קידש בית דין את החודש על פי עדותם, אין באפשרות העדים האחרונים לפסלם, ואין שום צורך להתחשב בהשלכות העתידיות של קידוש החודש לפני שהפך למציאות באמצעות הכרזת בית הדין. אם באו העדים המזימים לאחר שהכריז בית דין על קידוש החודש, הרי גם אז להזמתם או פסילתם של העדים הראשונים בדיעבד אין כל תוקף, מכיוון שלפי ההלכה גם קידוש חודש שנעשה בשגגה ובהטעיה ואף בזדון – מתקבל ולעולם לא ניתן לשנותו. לעומתו, בספר דרך המלך[דרוש מקור][מפני ש...] כתב שאין לקדש את החודש במצב כזה, ובכל מקום שבו יש פרדוקס צריך להשאיר את המצב כמו שהוא. בספר מנחת סולת כתב שאין כלל פרדוקס, ובכל מקרה העדים האחרונים פסולים להעיד בעניין זה, מכיוון שלא ניתן לקבל את עדותו של בעל אינטרס. לטענתו לעדים האחרונים יש אינטרס שלא יתקדש החודש, מכיוון שאם עשו עבירה באותו יום, בהכרזתו כיום א' באלול יהפכו הם לבני מצוות ויוכלו להיענש. אם יידחה קידוש החודש, הרי שביצעו את העבירה בל' באב, ולא ניתן להעניש אותם. הארכאולוג פרופ' רוני רייך ניסח את הפרדוקס בשיר בחרוזים: רוני רייך / פרדוקס ראש החודש פרדוקס השקרן ניסוח הפרדוקס - ספר מנחת חינוך מצווה ד', בהמשך דיבור המתחיל "ונסתפקתי", במשפט המתחיל "עוד אני מסתפק". פרדוקסים הלכתיים נוספים הנובעים מסיבה התלויה בתוצאה מתוך הספר "קובץ יסודות וחקירות" ערך "חלויות" ד"ה "תלוי בעצמו". תלמוד ירושלמי, מסכת ראש השנה, פרק א', הלכה א'. תלמוד בבלי, מסכת ראש השנה, דף כ"ה, עמוד א'. נדפס בשם "פרדוקס ראש החודש" בגליליאו, כתב-עת למדע ולמחשבה, 114 (פברואר 2008), עמ' 68–69 (מצוטט ברשות המחבר) שלוש השורות הראשונות של השיר הן גם תחילת שיר הנון-סנס "סוס הים והנגר" מאת לואיס קרול (ההערה במקור) יש להעיר שתאומים לא יכולים להעיד יחד כי אין מקבלים עדות של שני אנשים הקרובים זה לזה
מאריאן חריסטוב

מאריאן חריסטוב (בבולגרית: Мариян Христов; נולד ב-29 ביולי 1973 בבוטבגרד, בולגריה) הוא כדורגלן עבר בולגרי ששיחק בעמדת הקשר בקבוצה "בלקן בוטבגרד". את צעדיו הראשונים בכדורגל המקצועני עשה חריסטוב בקבוצה הבולגרית סלביה סופיה בשנת 1994. בסיום העונה עבר ללבסקי סופיה, שם שיחק שתי עונות והבקיע 19 שערים. בעונת 1997/1998 חתם חריסטוב במועדון הכדורגל הגרמני קייזרסלאוטרן, עימה זכה באליפות הבונדסליגה באותה עונה. במהלך שבע העונות בהן שיחק בקבוצה, הגיע עם קבוצתו להישגים בינלאומיים, ביניהם רבע גמר גביע האלופות ב-1999, וחצי גמר גביע אופ"א ב-2001. בעונותיו האחרונות בקייזלסטאורן התקשה חריסטוב למצוא מקום בהרכב והירבה לעלות כמחליף, ולפיכך עבר בעונת 2004/2005 לוולפסבורג. בעונת 2007/08 חזר לבולגריה והצטרף לבלקן בוטבגרד. במקביל היה חריסטוב שחקן בנבחרת בולגריה בכדורגל, והיה שותף למשחקי הנבחרת במונדיאל 1998 ויורו 2004. סלביה סופיה: 26 משחקים, 7 שערים (1994-1995) לבסקי סופיה: 56 משחקים, 19 שערים (1995-1997) קייזרסלאוטרן: 146 משחקים, 28 שערים (1997-2004) וולפסבורג: 15 משחקים, 4 שערים (2004-2006) בלקן בוטבגראד: 5 משחקים, 2 שערים (2007-2009) מדיה וקבצים בנושא מאריאן חריסטוב בוויקישיתוף מאריאן חריסטוב, באתר Transfermarkt מאריאן חריסטוב, באתר Fussballdaten.de (בגרמנית) מאריאן חריסטוב, באתר Soccerway מאריאן חריסטוב, באתר WorldFootball.net מאריאן חריסטוב, באתר National Football Teams מאריאן חריסטוב, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אימרה סאביץ'

אימרה סאביץ' (נולד ב-22 במרץ 1981), הוא כדורגלן עבר הונגרי ששיחק בעמדת החלוץ, וכיום מאמן. סאביץ' הוא יליד העיר סגד, הונגריה. קבוצתו הראשונה הייתה המועדון ההונגרי מהבירה פרנצווארוש ואחרי עונה אחת בלבד עבר לשחק באוסטריה בקבוצת שטורם גראץ. לאחר ארבע עונות באוסטריה עבר סאביץ' לגרמניה לשורותיה של שטוטגרט בה הוא שיחק בחוד לצידו של החלוץ הגרמני קווין קוראני. בהמשך שיחק גם בקבוצות פ.צ. קלן, מיינץ 05 ואאוגסבורג. במאי 2010 חזר סאביץ' לשטורם גראץ. סאביץ' היה גם חלוצה הפותח של נבחרת הונגריה. בספטמבר 2013 הודיע על פרישה מהכדורגל. מדיה וקבצים בנושא אימרה סאביץ' בוויקישיתוף אימרה סאביץ', באתר Transfermarkt אימרה סאביץ', באתר Fussballdaten.de (בגרמנית) אימרה סאביץ', באתר Soccerway אימרה סאביץ', באתר WorldFootball.net אימרה סאביץ', באתר National Football Teams אימרה סאביץ', באתר FootballDatabase.eu אימרה סאביץ', באתר ESPN פרופיל המאמן, באתר Transfermarkt
הליגה הרוסית בכדוריד נשים

אליפות רוסיה בכדוריד נשים (ברוסית: Чемпионат России по гандболу среди женщин) היא התחרות הבכירה ברוסיה לנשים בתחום הכדוריד. Гончарук А., Бенедис А. Ступени гандбола. 1966-2009.. — Украина: Федерация гандбола Украины, 2009. — 200 с. Игнатьева В. Я. История развития гандбола : Метод. разраб. для студентов ГЦОЛИФКа. — М.: ГЦОЛИФК, 1983. — 24 с. אתר האינטרנט הרשמי של הליגה הרוסית בכדוריד נשים Федерация гандбола России. Сезон в Суперлиге Париматч завершен. rushandball.ru
האחים מילס

האחים מילס (באנגלית: The Mills Brothers) היו להקת זמרים אמריקאים שחורי עור בסגנון ההרמוניה הצפופה, שהייתה פעילה מאמצע שנות העשרים של המאה העשרים במשך יותר מחמישים שנה. חבריה בני משפחת מילס. סגנונות השירה של ההרכב היו מגוונים: גוספל, ג'אז, דו-וופ, פופ. חברי הלהקה המקורית היו בניהם של אתל וג'ון מילס. הם נולדו בעיר פיקווה בצפון מדינת אוהיו בארצות הברית. ג'ון היה בעל מספרה וזמר חובב. ארבעת הבנים הקימו רביעייה ונהגו להופיע על המדרכה בכניסה למספרה של אביהם. בשנת 1925 הם התחילו להופיע באופן מקצועי, כשג'ון-צ'ארלס היה בן 15, הארי בן 13, הרברט בן 12 ודונלד בן 10 בלבד. שמה של הלהקה היה אז "ארבעת הנערים והקאזו". הסיפור המקובל הוא שבאחת מהופעותיהם בתחרות חובבים הארי שכח את כלי הליווי שלהם, הקאזו. הארי איגרף את כפות ידיו ונשף בניסיון לחקות את צליל הקאזו, וכך התקבל קול חצוצרה. האחים זכו בתחרות בפרס של $10 והחליטו לוותר על הקאזו. בהמשך הופעותיהם ג'ון חיקה חצוצרת באס וטובה, הארי חיקה חצוצרה ושר בריטון, הרברט חיקה טרומבון, חצוצרה וסקסופון. דונלד שר את תפקיד הטנור. כלי הנגינה היחיד שליווה את הרביעייה הייתה הגיטרה של ג'ון. בהקלטות נשמעו החיקויים כל כך משכנעים שהם נהגו להוסיף להן הערה שאלה קולות של אנשים ולא כלי נגינה. בשנת 1930 הינחו תוכנית רדיו משלהם. באותה שנה הם פגשו את דיוק אלינגטון, אשר שכנע אותם לעבור לניו יורק. בשנת 1931 הם הוחתמו בניו יורק על חוזה בן שלוש שנים ברדיו CBS, לתוכנית באורך 15 דקות פעמיים בשבוע. התקליט הראשון שלהם נמכר ביותר ממיליון עותקים. באותה תקופה הם הקליטו עם דיוק אלינגטון ובינג קרוסבי והופיעו לפני בית המלוכה הבריטי. ב-1936 ג'ון ג'וניור, האח הבכור נפטר ממחלה. אבי המשפחה, ג'ון סניור הצטרף לשלושת בניו ומילא את תפקיד הבאס במשך 21 שנים. בשנת 1937 הצטרף ללהקה הגיטריסט נורמן בראון והוא ליווה אותם במשך 30 שנה. בהרכב זה הם הקליטו עם אלה פיצג'רלד, לואי ארמסטרונג ובהמשך גם עם קאונט בייסי, בט מידלר אל ג'ולסון ועוד. בשנת 1957 האב ג'ון פרש מהסיורים אך המשיך להקליט עם הבנים, עד שבשנת 1967 הוא נפטר בשיבה טובה. שלושת האחים והגיטריסט המלווה המשיכו להופיע עד שנת 1981, בה הארי והרברט פרשו. הארי נפטר בשנת 1982. דונלד המשיך את ההופעות עם בנו ג'ון, נכדו של סבא ג'ון. הרברט נפטר בשנת 1989 ואחרון האחים, דונלד נפטר בשנת 1999. בנו של דונלד, ג'ון המשיך במשך כמה שנים להופיע ביחד עם אחד מזמרי להקת הפלאטרס, אלמר הופר. הייתה לרביעייה זו השפעה גדולה על תהליך ההתקבלות של המוזיקה השחורה בקרב הקהל הרחב. בכוח הצלחתם הם אף מצאו דרכים להעניק תמיכה לזמרים אפרו-אמריקאים נוספים שביקשו להשתלב בזרם המרכזי של המוזיקה, בתקופה שלפני התנועה לזכויות האזרח של ארצות הברית, כשהיחס אל השחורים היה מאוד קשה. 1931 – Tiger Rag 1943 – Paper Doll (נמכר במעל ל-6 מיליון עותקים) 1944 – you always hurt the one you love (נמכר ב-3 מיליון עותקים) Basin street Blues, בו ניתן לשמוע הדגמה טובה של חיקויי כלי הנשיפה שהם הפיקו בקולותיהם אתר האינטרנט הרשמי של האחים מילס (באנגלית) האחים מילס, במסד הנתונים הקולנועיים IMDb (באנגלית) האחים מילס, באתר ספוטיפיי האחים מילס, באתר Last.fm (באנגלית) האחים מילס, באתר AllMusic (באנגלית) האחים מילס, באתר MusicBrainz (באנגלית) האחים מילס, באתר Discogs (באנגלית) האחים מילס, באתר Songkick (באנגלית) האחים מילס, באתר Great Quartets האחים מילס, באתר "היכל התהילה של חבורות הזמר" האחים מילס, באתר אנציקלופדיה בריטניקה (באנגלית)
X-10

האם התכוונתם ל... X-10 (פרוטוקול תקשורת) – פרוטוקול תקשורת משנות השבעים לתקשורת נתונים מעל רשת החשמל X-10 (מטוס ללא טייס) – מטוס ללא טייס משנות החמישים, אשר שימש כמדגים טכנולוגיית טילים
לאית

לאית או לאו (IPA‏: [pʰáːsǎː láːw]), היא שפה המדוברת בפי כשבעה מיליון איש במדינת לאוס וכן במחוז איסאן בתאילנד ומשתייכת למשפחת השפות התאי-קדאיות היא יוצרת רצף ניבים יחד עם השפה התאית. השפה הלאית כוללת ניבים (דיאלקטים) רבים ונהוג לחלקה לשישה עיקריים: ניב ויינטיאן ניב צפוני, המדובר בסביבת העיר לואנג פראבנג ניב צפון-מזרחי, המדובר באזור צ'יאנג חואנג ניב מרכזי, המדובר באזור חמואן ניב דרומי, המדובר במחוז צ'מפאסאק ניב מערבי בשפה הלאית הזמן והמספר אינם משנים את המילה, וכן אין מין דקדוקי. סדר המילים במשפט הוא (SVO) נושא, נשוא ומושא (בדומה לעברית ואנגלית). הלאית משתמשת בכתב דומה לזה של התאית וכוללת 33 עיצורים ו-28 תנועות. סימני העיצורים נמצאים מעל, מתחת, אחרי או בתוך האות, עם זאת שפה זו פונטית יותר מהתאית. אין הפרדה בין המלים אלא רק בסוף משפט, ומשפטי שאלה מסומנים על ידי מלות שאלה ולא סימני פיסוק. לאית, באתר אנציקלופדיה בריטניקה (באנגלית)